ΣΥΓΧΡΟΝΟΣ ΧΟΡΟΣ

Μία διαδικασία αφύπνισης του σώματος και προσεγγίσης της κίνησης μέσα από το σύγχρονο χορό.

  Μέσα από τις αρχές του release technique (βαρύτητα, ταλάντωση, πτώση-επαναφορά κ.τ.λ) αναλύονται οι μηχανισμοί της κίνησης και το σώμα προετοιμάζεται να κινηθεί με ασφάλεια, μουσικότητα και συνείδηση στο χώρο χρησιμοποιώντας το μέγιστο των δυνατότητων του. 

 Το μάθημα εστιάζει στην ενδυνάμωση του μυοσκελετικού συστήματος στη βελτίωση της ισορροπίας και ευκαμψίας, στην ευαισθητοποίηση της αίσθησης του ρυθμού και της διαχείρησης της σωματικής ενέργειας στο χώρο. 

ΑΡΧΑΡΙΟ ΕΠΙΠΕΔΟ 

Δευτέρα         16.00΄–  18.00΄μ.μ.

 ΜΕΣΑΙΟ ΕΠΙΠΕΔΟ

   Τετάρτη         15.00΄–  16.45΄μ.μ.

                                                      Παρασκευή   16.30΄ –  18.30΄μ.μ.

ΠΡΟΧΩΡΗΜΕΝΟ ΕΠΙΠΕΔΟ

                                                    Σάββατο     13.00΄ –  15.00΄μ.μ.

                                                        Διάρκεια:  Οκτώβριος – Μάιος

Συντονίστρια: Όλγα Γερογιαννάκη

Τηλ. Επικοινωνίας 6947864080

ΣΩΜΑΤΙΚΟ ΘΕΑΤΡΟ - ΧΟΡΟΘΕΑΤΡΟ

«Το ποιητικό σώμα»

Με αφετηρία το σωματικό θέατρο αυτό το εργαστήρι θα είναι μία πρακτική σπουδή της μη λεκτικής δραματουργίας. 

Δουλεύοντας με άξονα το σύγχρονο χορό και το θεάτρο αντικειμένων σε συνδυασμό με τις τεχνικές της ουδέτερης μάσκας, του contact improvisation και ακροβατικών θα υπάρχει ως προσανατολισμός η αναζήτηση ενός προσωπικού τρόπου θεατρικής κίνησης και έκφρασης. 

ΑΡΧΑΡΙΟ ΕΠΙΠΕΔΟ

Α΄ ομάδα

Κάθε Τετάρτη 5.00΄μ.μ.- 7.45΄μ.μ.   

Β΄ ομάδα

Κάθε Τρίτη 5.00΄μ.μ.- 7.45΄μ.μ.

Διάρκεια: Οκτώβριος  – Μάιος 

Απευθύνεται σε οποιονδήποτε θα ήθελε να έχει μια πρώτη εμπειρία με τον χώρο του σωματικού θεάτρου.

ΠΡΟΧΩΡΗΜΕΝΟ ΕΠΙΠΕΔΟ

Κάθε Δευτέρα 8.00 – 11.00 μ.μ. & Τετάρτη 8.00 – 11.00 μ.μ.

Διάρκεια: Οκτώβριος  – Ιούνιος

Απευθύνεται σε ανθρώπους με σχετική εμπειρία στο θέατρο και στην κίνηση.

Αριθμός μελών έως 12 άτομα

Συντονιστής: Αντώνης Κουτρουμπής

PERFORMANCE  ΣΩΜΑΤΙΚΟΥ ΘΕΑΤΡΟΥ

  Ένα εργαστήρι το οποίο θα επικεντρωθεί στη δημιουργική διαδικασία της σύνθεσης και στην εξέλιξη των συμμετεχόντων ως performer. Στόχος η δημιουργία σκηνικών συνθέσεων που θα παρουσιαστούν στο θέατρο ΦΟΥΡΝΟΣ τους μήνες Απρίλιο και Μάιο στα πλαίσια του φεστιβάλ «Σώματα και αντικείμενα σε κίνηση» με το τέλος του εργαστηρίου.

Α΄Φάση

Κάθε Τρίτη 8.00΄- 11.00΄μ.μ. και Πέμπτη 8.00΄- 11.00΄μ.μ.

Διάρκεια: Οκτώβριος – Δεκέμβριος

Β΄Φάση

Κάθε Τρίτη 8.00΄- 11.00΄μ.μ. 

Διάρκεια: Ιανουάριος – Απρίλιος

Απευθύνεται σε ανθρώπους που έχουν παρακολουθήσει το προχωρημένο επίπεδο του σωματικού θεάτρου στην Πλεύσις.

Αριθμός μελών έως 12 άτομα

Συντονιστής: Αντώνης Κουτρουμπής

ΤΑΙ ΤΣΙ

Ένα κινεζικό σύστημα, μία εναλλακτική προσέγγιση στη σωματική άσκηση που προάγει την υγεία και τη μακροζωία.

 Ένα εργαστήρι που στοχεύει στην σωματική, συναισθηματική και νοητική ισορροπία. 

Η εργασία με το τσι (ζωτική ενέργεια) επιτυγχάνεται μέσα απ’ την αργή σχεδόν χορευτική σειρά κινήσεων που ονομάζεται φόρμα, από τα ρυθμικά αναπνευστικά πρότυπα των τσι κούνγκ και τις ασκήσεις που είναι σχεδιασμένες να ανοίγουν το σώμα και να το κάνουν ευλύγιστο απελευθερώνοντας το από την ένταση. 

Η πιο δυναμική πλευρά της άσκησης βοηθάει την τόνωση και αναζωογόνηση του μυικού συστήματος και των οργάνων του σώματος.

Το τάι τσι μέσω των απαλών εσωτερικών και εξωτερικών κινήσεων προλαμβάνει την ασθένεια, δυναμώνει τα εσωτερικά όργανα και κάνει το νου γαλήνιο. 

ΣΥΝΑΝΤΗΣΕΙΣ

Κάθε Δευτέρα           6.15΄ –  7.45΄μ.μ.

                                         και Πέμπτη               6.15΄ –  7.45΄μ.μ.

 Διάρκεια: Οκτώβριος  – Μάιος 

Συντονίστρια: Θένια Κουτρουμπή

ΕΡΓΑΣΤΗΡΙ ΘΕΑΤΡΙΚΟΥ ΠΑΙΧΝΙΔΙΟΥ

 ‘‘Απ΄ το παιχνίδι στην θεατρική δράση’’

  Η Πλεύσις διοργανώνει ένα κύκλο επιμόρφωσης με θέμα το θεατρικό παιχνίδι συνολικής διάρκειας 32 ωρών, ειδικά σχεδιασμένο για ανθρώπους που δουλεύουν  με ομάδες.

  Η σύνθεση της ομάδας των συντονιστών παρέχει διαφορετικές προσεγγίσεις και τεχνικές της θεατρικής πράξης, δίνοντας στους συμμετέχοντες την ευκαιρία να αξιοποιήσουν τις δημιουργικές δυνατότητες τους και τους τρόπους επικοινωνίας που προσφέρει η τέχνη του θεάτρου.

  Οι συμμετέχοντες μέσα απ΄ το παιχνίδι, τον αυτοσχεδιασμό, την μιμική, το παίξιμο ρόλων, την εικαστική δημιουργία θα έχουν την ευκαιρία να βιώσουν την θεατρική εμπειρία και να την μεταφέρουν στον επαγγελματικό τους χώρο 

  Απευθύνεται σε ανθρώπους που θέλουν να αξιοποιήσουν το θέατρο σαν πρακτική της εργασίας τους με ομάδες παιδιών ή ενηλίκων, δίνοντας τις τεχνικές και τις γνώσεις που χρειάζονται για να προχωρήσουν σε οργανωμένη θεατρική δράση που θα είναι το αποτέλεσμα μιας ομαδικής διαδικασίας βασισμένης στην θεατρική έκφραση.

Συντονιστές:

Ηλίας Πίτσικας ,  Αντώνης Κουτρουμπής 

Θένια Κουτρουμπή,  Εβίτα Ζαφειροπούλου 

Διάρκεια:  Οκτώβριος – Ιανουάριος

Ένα Σαββατοκύριακο το μήνα

                                 Ώρες:   Σάββατο 
       5.00 μ.μ. –9.00 μ.μ



                      Κυριακή
     12.00 π.μ. –4.00 μ.μ

Σύνολο ωρών 32

Aριθμός μελών έως 20 άτομα.

ΔΗΜΙΟΥΡΓΙΚΗ ΚΙΝΗΣΗ – ΘΕΑΤΡΙΚΟ ΠΑΙΧΝΙΔΙ ΓΙΑ ΠΑΙΔΙΑ

Ένα εργαστήρι για παιδιά με έμφαση στη δημιουργική κίνηση και τον αυτοσχεδιασμό

  Τα παιδιά εξερευνούν διαμέσου της κίνησης τους το χώρο, αναγνωρίζουν και εμπιστεύονται τις σωματικές τους δυνατότητες, ενεργοποιούν το φαντασιακό τους κόσμο και τις σχέσεις τους με την ομάδα. 

  Μέσα από ένα πλαίσιο συγκεκριμμένων δομημένων κινήσεων που εναλάσσεται με στοιχεία αυτοσχεδιασμού και διαφορετικά κινητικά ερεθίσματα αποκτούν ένα πλούσιο κινησιολογικό λεξιλόγιο. 

  Στόχοι της δραστηριότητας η σωματική ενδυνάμωση μέσω διαφορετικών τεχνικών (σύγχρονος χορός, stretching, γιόγκα, κινητικά παιχνίδια), η καλλιέργεια της μουσικότητας, του ρυθμού και της αίσθησης της ισορροπίας. 

  Μέσα από μία ευχάριστη δραστηριότητα αποφορτίζονται από τις εντάσεις, συνειδητοποιούν τη θέση τους σαν μονάδες στο χώρο και ταυτόχρονα σαν δυναμικά και δραστήρια μέλη μιας ομάδας.

για παιδιά ηλικίας 5 - 7ετών

κάθε Σάββατο  11. 30΄- 12.30΄π.μ

 Διάρκεια:  Οκτώβριος – Μάιος

Υπεύθυνη εργαστηρίου: Όλγα Γερογιαννάκη

Για περισσότερες πληροφορίες και δηλώσεις συμμετοχής:

ΠΛΕΥΣΙΣ

Τηλ. 2106425046 - 6947517025 

Λασκάρεως 41 Αθήνα 11472

